cyanic-selkie/wikianc huggingface dataset:
Eure (Floss)
D'Eure ass e franséische Floss an den Departementer Orne, Eure-et-Loir an Eure. Et ass e lénksen Niewefloss vun der Seine.
To Hell and Back (Film 1955)
To Hell and Back ass en US-amerikanesche Krichsfilm vum Jesse Hibbs aus dem Joer 1955.
Ëm wat geet et am Film?
De Film baséiert op der Autobiographie vum Audie Murphy. Hie spillt seng eege Roll als héich dékoréierten Zaldot am Zweete Weltkrich.
Eure (Floss)
Géographie
Si huet hir Quell zu Marchainville bei Longny-au-Perche am Departement Orne a leeft zu Martot no engem Laf vun 228,5 km an d'Seine. Gréisser Uertschaftem op hirem Laf si Chartres, Maintenon, Pacy-sur-Eure a Louviers, an hir gréisst Nieweflëss sinn d'Avre an den Iton.
Departementer a Gemengen
Vun uewen no ënnen:
Tykho Moon
Tykho Moon ass e franséisch-däitsch-brittesche Film vum Enki Bilal aus dem Joer 1996.
Ëm wat geet et am Film?
Den Diktator Mac Bee regéiert iwwer eng Kolonie um Mound. Hien a seng Jonge leiden un enger geheimnisvoller Krankheet…
Um Spaweck
‎
Feststoffrakéitendreifwierk
E Feststoffrakéitendreifwierk oder och Feststoffrakéitenundriff ass e Rakéitendreifwierk mat engem Undriffsaz aus festem Material. Souwuel reduzéierend wéi och oxidéierend Komponente ginn als fest Stoffer gebonne matgefouert. Am Géigesaz dozou gëtt et d'Flëssegkeetsrakéit, bei där souwuel den Oxidater wéi och den Dreifstoff a flësseger Form matgefouert, gemëscht souwéi verbrannt gëtt. D'Kombinatioun aus béiden Typpen nennt een Hybridrakéit.
Fréien Asaz
Déi eelste Rakéite waren Feststoffrakéiten. Si goufe warscheinlech vun de Byzantiner am 7. Joerhonnert gebaut, bestoungen aus Bambus als Rakéitekierper an enger Mëschung aus Salpéiter a Schwiefel als Dreifstoff.
Eventuell onofhängeg dovu goufe vun de Chineesen am 13. Joerhonnert Rakéiten entwéckelt, déi mat Schwaarzpolver ugedriwwe goufen. Do goufe s'ënner anerem och fir militäresch Zwecker benotzt. An Europa goufe se méi spéit bekannt, hir Haaptbedeitung hate se do awer am Ufank nëmmen als Feierwierkskierper.
Als éischten erfollegräiche Start vun enger Feststoffrakéit an Europa gëtt e Rakéitentest (1931) vum Karl Poggensee an Reinhold Tiling genannt.
Modernen Asaz
Feststoffrakéite ginn haut ënnerschiddlch benotzt, souwuel fir militäresch wéi och zivil Zwecker wéi d'Loft- a Raumfaart. Si ginn wéinst hirem klengem Präis besonnesch bei Starthëllef fir Rakéiten ("Booster") a Fliger (RATO) souwéi a klengen Uewerstufenundriffer agesat. Ausserdeem gi si wéinst hirer héijer Maximalacceleratioun als Rettungsrakéit benotzt, fir bemannte Raumschëffer méi séier aus dem Geforeberäich vun enger versoender Drorakéit ze bréngen.
Als Oxidater gëtt zum Beispill bei APCP Ammoniumperchlorat (NH4ClO4) agesat, dat beim Zerfall vun zwou Moleküllen z. B. 4 H2O + N2 + 2 O2 + Cl2 ergëtt (et entsteet an der Praxis och HCl). Sauerstoff a Chlor reagéiere mat Aluminium zu Al2O3 an AlCl3 souwéi engem polymere Bënner Kuelewaasserstoff (Konschtstoff) zu H2O an CO2, woubäi nach eng Kéier Energie fräi gëtt. De Massenundeel vum Aluminium ass bis zu 30 Prozent.
Duerch hiren einfachen Opbau kënne Feststoffrakéiten och a ganz klenger Gréisst benotzt ginn, sou zum Beispill als Klengstrakéiten fir Feierwierkskierper, Signalrakéit oder als speziell Rakéitengeschoss fir den Handwaffengebrauch. Hei kommen éischter einfach Dreifmëittel wéi Schwaarzpolver zum Asaz.
Ausbléck
An Zukunft gëtt geplangt, dat héicht Eidelgewiicht vu grousse Feststoffrakéiten erof ze setzen, andeem Stol duerch kuelefaserverstärkt Konschtstoffer ersat gëtt. Doduerch kéint d'Eidelmass vu grousse Feststoffrakéiten drastësch erof gesat ginn. Berechnungen hunn erginn, datt een aleng duerch dës Verbesserung vum Voll- zu Eidelmassenverhältnes d'Notzlaascht vun der Ariane 5 mam Zil Geostationär Transferbunn ëm 2 t hiewe kënnt.
Dës liicht Wierkstoffer kéinten och reng Feststoffrakéiten erméiglechen, déi grouss Satellitte wirtschaftlech an äerdno Ëmlafbunnen transportéieren.
Virdeeler
Feststoffrakéite kommen – gesäit ee vum Gebrauch mat schwenkbaren Düsen of – ganz ouni beweeglech Deeler oder zousätzlech Virriichtunge fir Brennstoffpompelen oder Leitungen aus, wat eng technesch Mindestmass géif virginn. Och enthale si hiren Dreifstoff zu jiddwer Zäit, sou datt Lager- a Betankungsariichtungen net gebraucht ginn. Dat erliichtert beispillsweis d'Uwendung fir meteorologesch oder buedemgebonne wëssenschaftlech Zwecker; fir militäresche Gebrauch kënne si vereenzelt a grousser Stéckzuel a Magazine reservéiert oder matgefouert ginn a sinn a kuerzer Zäit asazbereet.
Den Dreifstoff selwer ass fest an doduerch méi einfach ze gebrauche wéi flësseg oder gasfërmeg Dreifstoffer: Hie kann an dëser Form weeder entwäichen a sou méiglecherweis gesondheets- resp. ëmweltschiedlech wierken, nach mat Rouer- oder Behälterwänn cheemesch reagéieren. Och Instabilitéiten duerch schwappend Flëssegdreifstoff (Pogoeffet) falen beim Festdreifstoff ewech. Duerch d'Form vum Dreifsaz kann déi sougenannt Ofbrandcharakteristik, also d'Schubentwécklung iwwer d'Brenndauer gesinn an d'Brenndauer selwer ganz einfach beaflosst ginn. Sou sinn och Schubkräften denkbar, déi méi grouss wéi déi vu Flëssegdreifwierker sinn. Niewebäi bréngen déi meescht Dreifsazforme et mat sech, datt sech de Schwéierpunkt vun der Rakéit wärend dem Ofbrand verhältnesméisseg wéineg ännert, wat wichteg fir d'Fluchstabilitéit ass.
Duerch dës Virdeeler sinn Feststoffrakéite verléisslech am Gebrauch, leeschtungsstaark a präiswäert z'entwéckelen, ze bauen, ze flegen an ze gebrauchen.
Nodeeler
Well Feststoffrakéiten hiren explosiven Dreifstoff ëmmer enthalen, geet vun hinnen och permanent eng méi héich Gefor aus. Si sinn och doduerch méi schwéier wéi vergläichbar grouss Flëssegdreifstoffrakéiten, déi eidel transportéiert an eréischt bei Gebrauch betankt kënne ginn.
D'Verbrennungsprodukter vu Feststoffrakéite gi meeschtens mat enger niddreger Vitess ausgestouss wéi d'Verbrennungsprodukter vu Flëssegdreifstoffrakéiten. Well sech de Schub no der Formel
berechent, muss hire Virdeel vun der héijer Schubkraaft duerchen héije Verbrauch un Dreifstoff erkaf ginn. Dat bedéngt déi géigeniwwer Flëssegkeetsrakéite kuerz Brenndauer. Eng Schubreegelung wärend dem Ofbrand ass net méiglech. Nëmme bei der Hierstellung vum Booster kann, eventuell duerch d'Befëlle verschiddener Segmente mat ënnerschiddlech reaktiven Dreifstoffmëschungen oder duerch d'Formgiewung vum Dreifstoff (kuckt ënnen), d'Schubprofil iwwer d'Brenndauer beaflosst ginn.
De ganzen Interieur vun enger Feststoffrakéit ass zugläich hir Brennkummer. Bei der Verbrennung vum Dreifstoff trieden héich Dréck an Temperaturen op. Dofir mussen d'Wänn aus relativ massivem Material bestoen. Well mat klammender Gréisst vun der Rakéit d'Belaaschtung vun der Brennkummermauer bei gläichem bannenzegem Drock ëmmer méi zouhëlt, mussen d'Wänn ëmmer méi déck an domat méi schwéier ginn. Sou klëmmt d'Eidelrmass vun enger Feststoffrakéit am Verglach zu der Gesamtmass mat zouhuelender Gréisst ëmmer weider un, wärend si bei Flëssegdreifstoffrakéiten ëmmer weider fält. Hir technesch Héichstmass läit dofir ënner den anere Rakéitentyppen.
Feststoffrakéite sinn dacks méi ëmweltschiedlech wéi aner Bautyppen. Bei der Verbrennung vum Dreifstoff entstinn jee no Befëllung z. B. Chlor, Chlorwaasserstoff, Schwiefelverbindungen oder aner toxesch Stoffer. Am Fall vun enegem Ariane 5-Start mat EAP P238-Festdreifstoffmotoren ergëtt sech eng Festdreifstofftotalmass vu 476 Tonnen. Bei engem Feststoffundeel vun 86 Gew.-% resp. 68 Gew.-% Ammoniumperchlorat (kuckt Ariane 5 Technik) am Festdreifstoff ergëtt sech eng Totalmass vun 324 Tonnen an Ammoniumperchlorat. Beim Start vun enger Ariane 5 entstinn esou 100 Tonnen Chlorwaasserstoff. Chlorwaasserstoff reagéiert nofollgend mat Waasser zu Salzsaier (270 Tonne bei 37-prozenteger Saier).
Brennstoffgeometrie a Schubkraaftverlaf
Am einfachste Fall, wéi z. B. bei Feierwierksrakéiten, ass dat ganzt Bannenzegt vun der Feststoffrakéit mat deem Dreifstoff befëllt. Dëse brennt vun hannen no vir gläichméisseg of. Bei nëmme kuerzer Brenndauer ass dat onproblematesch; bei méi laanger Brenndauer féiert et awer zu enger ganz héijer thermescher Belaaschtung vum hënneschten, "schonn eidelen" Deel vun der Rakéit, duerch deen déi gliddeg Verbrennungsgase stréimen.
Fir dat ze verhënneren, gëtt de Brennstoff zu engem huele Rouer geformt, dee vu bannen no baussen ofbrennt. Dobäi wierkt dee nach disponibele Rakéitendreifstoff als Wiermisolater a séchert sou d'Rakéitenhüll virun Iwwerhëtzung. Mat zouhuelender Vergréisserung vum Huelraum klëmmt allerdéngs och de Schub vum Dreifwierk, well dëse bal proportional zu der Uewerfläch vum ofbrennenden Dreifstoff ass. Bei Rakéiten ass dogéint meeschtens schonn an der Startphas de Schubgebrauch am héchsten, well de Fluchkierper do am schwéiersten ass an eréischt nach acceleréiert muss ginn.
Duerch eng gëeegent Form vum Querschnëtt vum Brennstoffrouer kann de Schubverlaf awer sou beaflosst ginn, datt hien den Erfuerdernesser entsprécht. Sou kann den Huelraum ongeféier stärefërmeg ausgebilt ginn. Bei der Zündung ass d'Uewerfläch vum brennenden Dreifstoff dann am gréissten. Nom Ewechbrenne vun de Brennstoffzacken ass de Querschnëtt bal kreesfërmeg an d'Brennstoffuewerfläch souwéi de Schub sinn domat manner.
Het Zinneke
Het Zinneke, och Zinneke-Pis genannt, ass eng bronze Statu vun engem Mupp, deen d'Bee bei engem Poul hieft. Se gouf 1999 vum Kënschtler Tom Frantzen geschaaft, an um Eck vun der rue des Chartreux mam Vieux-Marché-aux-Grains zu Bréissel opgeriicht. Et war eng Commande vum Comité de quartier des Chartreux, deen domat deen Eck méi attraktiv fir Touriste maache wollt.
Et kann ee s'als eng Zort kanine Pendant zum Manneken Pis (1619), an och zur Jeanneke Pis (1987) gesinn.
Am Bréisseler Dialekt bezeechent Zinneke (en Diminutiv vu Zenne) en Niewenaarm vun deem Floss, deen duerch Bréissel leeft, an och Stroossemuppen (Baaschterten), déi sech do ronderëmgedriwwen hunn. Par Extension gouf de Begrëff (mat positive Konnotatiounen) op Awunner vu Bréissel iwwerdroen, déi vun alle méiglechen Originnen hierkommen.
Miranda (Film 1948)
Miranda ass e brittesche Film vum Ken Annakin aus dem Joer 1948.
Ëm wat geet et am Film?
De Paul Martin fëscht am Cornwall an engem Séi. Wéi hie seng Angel aus dem Waasser zitt, hat hie kee Fësch mä eng Mierjoffer, hallef Mënsch an hallef Fësch, um Krop...
Höhefeld
Höhefeld ass eng Uertschaft vun der Stad Wertheim am Main-Tauber-Krees a Baden-Württemberg. Si war bis den 31. Dezember 1974 eng eegestänneg Gemeng.
Marchainville
Marchainville ass eng franséisch Uertschaft a Gemeng am Departement Orne an der Regioun Basse-Normandie am Dall vun der Eure déi do hir Quell huet.
Höhefeld
Geschicht
1525 huet de lokale Bauerekrich d'Uertschaft schwéier getraff, wéi de Grof Georg II. vu Wertheim de Bauerenopstand a senger Grofschaft niddergeschloen huet. Hien huet d'Uertschaft Reicholzheim ausraibere gelooss a Feier zu Höhefeld geluecht, fir d'Baueren a senger Grofschaft ze bestrofen.
Am Kader vun der Gemengereform ass Höhefeld 1975 en Deel vu Wertheim ginn.
Mister Zehn Prozent - Miezen und Moneten
Mister Zehn Prozent - Miezen und Moneten (op italieenesch: Sigpress contro Scotland Yard) ass en italieenesch-däitsche Film vum Guido Zurli aus dem Joer 1968 no engem Roman vum Mike Widborg.
Ëm wat geet et am Film?
De Sigpress (Francisco Martinez Celeiro) klaut Bijouen, fir se da géint Belounung nees hire Besëtzer zeréckzeginn. Scotland Yard ass geschwënn hannert him hier...
François Roeser
De François Roeser, gebuer den 18. September 1754 an der Stad Lëtzebuerg, an och do gestuerwen den 13. Mäerz 1827, war e Geschäftsmann.
Hie war 1797, 1816 a vun 1823 bis 1827 Buergermeeschter vun der Stad Lëtzebuerg.
Ralph Letsch
De Ralph Letsch ass e lëtzebuergeschen Handballspiller.
1981 war de Letsch fir d'éischt am Kader vun der lëtzebuergescher Härenhandballnationalekipp. Hien huet aachtmol an der Nationalekipp gespillt, an dobäi 2 Goler geschoss.
Geheimnisse in goldenen Nylons
Geheimnisse in goldenen Nylons (franséischen Titel: Deux billets pour Mexico) ass en däitsch-franséisch-italieenesche Film vum Christian-Jaque aus dem Joer 1967 no engem Roman vum Robert Sheckley.
Ëm wat geet et am Film?
De Carlos (Georges Géret) kann duerch Zoufall d'Wallis vun engem US-amerikaneschen Diplomat stielen. Duerno versichen international Gangster, den US-amerikanesche an de russesche Geheimdéngscht un déi Wallis ze kommen…
Eugène Knepper
Den Eugène Knepper, gestuerwen den 21. Mee 1935 zu Réimech am Alter vun 88 Joer, war e lëtzebuergeschen Notaire a Politiker.
Hie gouf bei de Chamberwale vum 11. Juni 1878 als Deputéierten am Kanton Réimech an d'Chamber gewielt. Hien ass bis 1914 Deputéierte bliwwen.
Julia Roberts
D'Julia Fiona Roberts, gebuer den 28. Oktober 1967 zu Atlanta, Georgia, ass eng US-amerikanesch Filmschauspillerin. Duerch d'Filmromanz Pretty Woman 1990 gouf si weltberüümt a krut dofir de Golden Globe an eng Oscar-Nominéierung.
NGC 4123
Den NGC 4123 ass eng Spiralgalaxis am Stärebild Virgo. D'Galaxis gouf am Joer 1784 vum Astronom Wilhelm Herschel mat engem 18,7 Zoll-Spigelteleskop entdeckt.
Francis Collins
Baussent de geneetesche Fuerschungen, gouf de Collins spéider als den Auteur vu Bicher iwwer Wëssenschaft, Medezin, Relioun an hirem Zesummespill méi bekannt. Als Born-again-Chrëscht, bestreit de Francis Collins de militanten darwinisteschen Atheismus, hie fërdert awer d'Iddi vun der theistescher Evolutioun a kritiséiert de Jonk-Äerd-Kreationismus an den Intelligent Design. 2006 huet hie The Language of God: A Scientist Presents Evidence for Belief, d'Buch iwwer säi reliéise Glawen an iwwer déi supposéiert Verbindung tëscht Geneetik an Herrgott geschriwwen. Dat Buch gëtt vun New York Times als Bestseller deklaréiert. Zanter 2009 ass hie Member vun der Peepstlecher Akademie vun de Wëssenschaften.
De Collins ass och e Museker (Gittar, Gesang) an der Rockband The Directors, déi bei wëssenschaftlechen Evenementer optrëtt ,.
Art Metrano
Den Arthur "Art" Metrano, gebuer den 22. September 1936 zu Brooklyn an der Stad New York, ass en US-amerikanesche Filmschauspiller a Stand-up-Komiker. Hien huet seng Carrière als Schauspiller 1960 ugefaangen an am Joer 2001 opgehalen.
Hie gouf mat Rollen an der Kinofranchise Police Academy bekannt.
No engem Accident 1989 war hien eng Zäit querschnëttgelähmt. No laanger Reeducatioun leit hien haut awer nach deelweis ënner de Follge vun deem Accident.
Canton de Chalon-sur-Saône-1
De Canton de Chalon-sur-Saône-1 ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Sarthe
Sarthe ass:
Chantemerle-les-Blés
Chantemerle-les-Blés ass eng franséisch Gemeng am Departement Drôme an der Regioun Auvergne-Rhône-Alpes.
Laura (Film 1944)
Ëm wat geet et am Film?
D'Laura gëtt an der Entrée vun hirem Appartement erschoss opfonnt. De Läitnant McPherson soll de Muerd opklären, a gëtt dobäi begleet vum Waldo Lydecker, engem Journalist, dee mat der Laura befrënnt war…
NGC 4138
Den NGC 4138 ass eng Spiralgalaxis am Stärebild Canes Venatici. Si gouf am Joer 1788 vum William Herschel mat engem 18,7-Zoll-Spigelteleskop entdeckt.
Partei vun der Volleksfräiheet
D'Partei vun der Volleksfräiheet (op Russesch: Партия народной свободы / Partija narodnoi swobody, ofgekierzt PARNAS/ПАРНАС) ass eng russesch liberal politesch Partei. Si gouf am Joer 1990 gegrënnt.
De Michail Michailowitsch Kassjanow, ee vun de fréiere Premierministere vu Russland, ass aktuell (Stand: 2018) Kapp vun der Partei.
Ian McKellen
De Sir Ian McKellen CBE, gebuer als Ian Murray McKellen de 25. Mee 1939 zu Burnley, an England, ass en englesche Schauspiller.
Dem McKellen seng Karriär am Theater huet an England an den 1960er Joren ugefaangen.
Hie war och vun 1968 un als Schauspiller beim Film aktiv. Richteg bekannt gouf hien awer eréischt 2001 duerch d'Roll vum Zauberer Gandalf an de Filmer The Lord of the Rings: The Fellowship of the Ring (2001), The Lord of the Rings: The Two Towers (2002) an an The Lord of the Rings: The Return of the King (2003), déi allen dräi vum Peter Jackson gedréit goufen. Hien huet d'Roll vum Gandalf nach eng Kéier an de Filmer The Hobbit: An Unexpected Journey (2012), The Hobbit: The Desolation of Smaug (2013) an an The Hobbit: The Battle of the Five Armies (2014) iwwerholl.
Jørn Utzon
De Jørn Oberg Utzon, gebuer den 9. Abrëll 1918 zu Kopenhagen, a gestuerwen den 29. November 2008 zu Helsingør, war en däneschen Architekt. Hie gouf virun allem mam Entworf vum Sydney Opera House bekannt. 2003 krut hien de Pritzker-Präis fir säi Liewenswierk.
Wierker
Hien huet 1950 zu Kopenhagen säin eegenen Architektebüro opgemaach. 1957 gouf hien op ee Coup berüümt, wéi e mat sengem Entworf de Concours fir d'Oper zu Sydney gewonnen huet. Dono krut hie Commandë vun uechter d'Welt, z. B. d'Melli-Bank zu Teheran (1963), e Stadion a Saudiarabien (1967), d'Bagsværd-Kierch zu Kopenhagen (1976) an d'Parlamentsgebai am Kuwait (1972–1987, zesumme mat sengem Jong Jan). Och de Waassertuerm zu Svaneke op Bornholm (1950) ass vun him.
Auteursrecht
D'Auteursrecht ass den Ensembel vun de Privileegien déi en Auteur oder am Allgemenge seng Notzungsberechtegt (Produktiounsfirma, Ierwen) op Wierker vun intellektueller Proprietéit hunn.
Widdem
Widdem (vum Latäin vidualitium) ass en ale juristesche Begrëff, mat deem dat bezeechent gëtt, wat ee viru benotze kann, nodeem engem säi Conjoint (Mann oder Fra) gestuerwen ass.
Am alen däitsche Recht war de Begrëff ufanks eng Zort Dott, mat deem e Mann senger neier Fra hire Papp "entschiedegt" huet, well e si vun him ewechgeholl huet; duerno huet den Ausdrock sech op mobil Gidder bezunn, déi eng Fra nom Doud vun hirem Mann viru benotze kéint, fir dann am Laf vun der Zäit op Immobilien iwwerdroen ze ginn, deenen hiert Notzrecht der Fra iwwerdroe gouf.
De Begrëff gouf och fir Lännereien oder Haiser gebraucht, déi engem Paschtouer oder engem Klouschter zur Verfügung gestallt goufen; dofir fënnt een en och alt a Flouernimm erëm.
D'Konzept vum Widdem huet sech bis haut erhalen a fënnt sech virun allem am Ierfschaftsrecht erëm. De franséische Begrëff an deem Zesummenhang ass Douaire.
Navier-Stokes-Equatiounen
D'Navier-Stokes-Equatioune si partiell Differentialequatiounen, déi d'Stréimung vun Newton-Fluide beschreiwen. Si si benannt nom Claude Navier an dem George Stokes. D'Equatiounen erweideren d'Euler-Equatiounen ëm d'Viskositéit.
Dr. Jekyll and Mr. Hyde (Film 1941)
Dr. Jekyll and Mr. Hyde ass en US-amerikanesche Film vum Victor Fleming aus dem Joer 1941 no engem Roman vum Robert Louis Stevenson.
Ëm wat geet et am Film?
Den Dr. Jekyll ass op der Sich no engem Mëttel dat dat Gutt an dat Béist am Mënsch trenne kann. Nodeems hie mengt dat Mëttel fonnt ze hunn, hëlt hien et an, an hie verwandelt sech an de béise Mr. Hyde…
Lisa e il diavolo
Lisa e il diavolo ass en italieenesch-däitsch-spueneschen Horrorfilm vum Mario Bava aus dem Joer 1973.
Ëm wat geet et am Film?
D'Lisa, eng jonk amerikanesch Touristin, soll vum Däiwel besiess sinn an e Paschtouer soll den Däiwel ausdreiwen…
Mohamed Bouazizi
De Mohamed Bouazizi (محمد البوعزيزي), gebuer den 29. Mäerz 1984 zu Sidi Bouzid a gestuerwen de 4. Januar 2011 zu Ben Arous, war e tuneesesche Stroosseverkeefer, deen duerch säi Suizid um Urspronk vun der tuneesescher Revolutioun an domat vum sougenannten arabesche Fréijoer stoung.
La Lande-sur-Eure
La Lande-sur-Eure ass eng franséisch Uertschaft a Gemeng am Departement Orne an der Regioun Basse-Normandie am Dall vun der Eure.
Mohamed Bouazizi
Nodeem d'Police säi mobilen Uebststand konfiszéiert hat, well de Mohamed Bouazizi sech siwe Joer laang dogéint gewiert hat, Schutzgelder ze buezuelen, huet hien de 17. Dezember 2010 virum Gouverneursgebai Bensinn iwwer sech ausgeschott an ugestach. Hie gouf fir d'éischt am lokale Spidol gefleegt, duerno zu Sfax a schliisslech am Centre de traumatologie et des grands brûlés vu Ben Arous bei Tunis, wou hien de 4. Januar verscheet ass.
Seng Immolatioun huet eng Well vu Protester am ganze Land ausgeléist mat weidere Suiziden, déi de 14. Januar 2011, nëmmen zéng Deeg no sengem Doud, zum Stuerz vum Regime gefouert hunn. Den Diktator Ben Ali ass deen Dag a Saudiarabien geflücht.
Applied Physics Laboratory
Den Applied Physics Laboratory vun der Johns Hopkins Universitéit (Ofk. APL, JHU/APL oder JHUAPL) steet zu Laurel am US-Bundesstaat Maryland. Et ass en universitéitsnoe gemengnëtzege Fuerschungszentrum mat zirka 4.000 Leit Personal deen als technescht Institut fir den Department of Defense, d'NASA an anere Verwaltunge schafft. Den APL ass éischter eng Fuerschungs- an Entwécklungsariichtung wéi e Léierinstitut vun der Johns Hopkins Universitéit. E gouf 1942 wärend dem Zweete Weltkrich vum Office of Scientific Research and Development mam Zweck gegrënnt, fir dat wëssenschaftlecht an ingenieurstechnescht Wëssen tëscht den Universitéiten notzbar ze maachen. Déi wichtegst Entwécklung vun där Phas war en zäitvariabelen Ofstandszünder, dee beim Erfolleg vun den Alliéierten eng wichteg Roll gespillt hat. Entgéint den Erwardunge gouf den APL net opgeléist, mä gouf op Wonsch vun der Regierung als ëffentlech Ariichtung weidergefouert an huet bei der Entwécklung vu Lenkwaffentechnik fir d'US Navy gehollef.
Lëscht vun den nationale Monumenter an der Gemeng Feelen
An dëser Lëscht vun den nationale Monumenter an der Gemeng Feelen sinn all national Monumenter opgezielt, déi an der lëtzebuergescher Gemeng Feelen ze fanne sinn (Stand: ).
Applied Physics Laboratory
Méi wéi d'Hallschent vun den technesche Mataarbechter sinn Ingenieuren a 25 % hunn en Ofschloss an Informatik oder Mathematik. Den APL mécht Programmer fir Grondlagen- an Uwendungsfuerschung, fir experimentell a fortgeschratten Entwécklung souwéi fir Tester a Systemintegratioun.
Lëscht vun den nationale Monumenter an der Gemeng Feelen
Uewerfeelen
Legend: MN – Immeubles et objets classés monuments nationaux; PMN – Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Applied Physics Laboratory
Tëscht 1965 an 1990 huet den APL de Pershing-Rakéiteprogramm mat technescher Ënnerstëtzung an Tester ënnerstëtzt, fir d'Leeschtungsfäegkeet an d'Liewensdauer ze verbesseren.
D'US Navy ass den Haaptclient. De Laboratoire schafft fir d'Missile Defense Agency, den Department of Homeland Security, verschidde Geheimdéngschter, d'Defense Advanced Research Projects Agency, an aner Verwaltungen. En ënnerstëtzt d'NASA mat senge Kentnesser an der Raumfaartwëssenschaft, mat Entwërf a Fabrikatioun vu Raumgefierer, a mat der Betreiung vu Raumfaartmissiounen. Weider Aarbechtsgebidder sinn d'Loftverteedegung, U-Bootsécherheet, Bekämpfung vun U-Booter, Tester vu strategesche Systemer, Informatiouns- an Uweissystemer, Sensorik, Informatiounsveraarbechtung a Raumfaartsystemer. Den APL huet en ettlech Satellitten a Raumsonde gebaut a bedriwwen, dorënner: TRANSIT Navigations System, NEAR, CONTOUR, Messenger, New Horizons a STEREO. Geplangt ass Solar Probe +.
Den Asteroid (132524) APL krut, no engem Laanschtfluch vun der New Horizons Raumsond, zu Éiere vum APL, him säin Numm.
Porte de l'Europe
Entworf goufe se vum Architektebureau Ricardo Bofill zesumme mat Gehl Jacoby et Associés; Bauhär war d'Bauteverwaltung vum Staat.
Tuerm 'A'
Den Tuerm 'A' gouf tëscht Mee 2002 an Enn 2003 gebaut. En ass 71,6 m héich an huet 18 Stäck, op deene 15.631 m2 Bureauen amenagéiert goufen. Si gi vum Europäesche Parlament gelount, dat do säi Sekretariat dran huet.
Richard Hengst
De Richard Hengst vu Koethen (Saxen-Anhalt), gebuer 1903 a gestuerwen 1982, war en däitschen NSDAP-Politiker a Jurist.
Hien ass 1932 der NSDAP beigetrueden an 1933 der SA. An der Zäit vun der Nazibesatzung vu Lëtzebuerg am Zweete Weltkrich gouf hien 1940 Stadtkommissar vun der Stad Lëtzebuerg. Den 1. Dezember 1940 gouf en zum Oberbürgermeister der Stadt Luxemburg ernannt. Mä schonn am Juli 1943, huet hien, zesumme mat sengem Adjoint Wegener, misse seng Plaz raumen, well se Liewensmëttel, déi rationéiert waren, fir sech ofgezweigt haten. Hie soll och staark Meenungsverschiddenheete mam Gauleiter Gustav Simon gehat hunn. Säin Nofollger als Buergermeeschter gouf den Oberbürgermeister vun Tréier, Konrad Gorges. Den Hengst gouf duerno kommissäresche Buergermeeschter vum Stadtkreis Liegnitz a koum dunn a Russland a Krichsgefaangeschaft.
1945 gouf en op Lëtzebuerg an de Prisong am Gronn bruecht. Well d'Stad Lëtzebuerg keng Plainte géint hie gemaach hat, ass him kee Prozess gemaach ginn. Hie gouf fräigelooss a goung hannescht an Däitschland, wou e Carrière als Jurist gemaach huet.
Châteauneuf-sur-Isère
Châteauneuf-sur-Isère  ass eng franséisch Gemeng am Departement Drôme an der Regioun Auvergne-Rhône-Alpes.
Fernand Misteri
De Fernand Misteri ass e lëtzebuergeschen Handballspiller.
1980 war de Misteri fir d'éischt am Kader vun der lëtzebuergescher Härenhandballnationalekipp. Hien huet siwemol an der Nationalekipp gespillt, an dobäi 8 Goler geschoss.
Partido Africano da Independência da Guiné e Cabo Verde
De Partido Africano da Independência da Guiné e Cabo Verde (lëtzebuergesch: Afrikanesch Partei fir d'Onofhängegkeet vu Guinea an dem Kap Verde, ofgekierzt PAIGC) ass eng politesch Partei déi Guinea-Bissau vun der Onofhängegkeet 1974 bis an d'nonzeger Joren, a vun 2004 bis 2005 regéiert huet.
Jasmin-Revolutioun
D'Tuneesesch Revolutioun vun 2010-2011 (الثورة التونسية), am Weste munnechmol Jasmin-Revolutioun genannt (ثورة الياسمين), ass eng gréisstendeels onbluddeg Revolutioun, déi duerch eng Rei vu Protester an net emol véier Wochen am Dezember 2010 an am Januar 2011 zur Flucht vum Ben Ali, President vun der tuneesescher Republik zanter 1987, gefouert huet. Ausléiser war de Suizid vum ambulante Geméishändler Mohamed Bouazizi de 17. Dezember 2010.
Den Ausdrock « Révolution de jasmin » gëtt a Fro gestallt, well dem Ben Ali seng Muechtiwwernahm am Joer 1987 « Révolution au jasmin » genannt gouf. D'Tuneesier hunn eng Preferenz fir d'Bezeechnung « Révolution pour la dignité » (ثورة الكرامة).
D'Tuneesesch Revolutioun ass um Urspronk vun enger Rei vu populäre Revolten, déi sech zanter dem Dezember 2010 a villen Arabesche Länner ofspillen a gemeinsam als Arabescht Fréijoer bezeechent ginn.
Albina Grčić
D'Albina Grčić, och bekannt als Albina, gebuer de 6. Februar 1999 zu Split, ass eng kroatesch Sängerin. Si huet Kroatie beim Eurovision Song Contest 2021 zu Rotterdam an Holland mam Lidd Tick-Tock vertrueden. D'Grčić ass an der éischter Halleffinall opgetrueden an huet et net bis an d'Finall gepackt.
LuxX Index
De LuxX Index, ofgekierzt LuxX, ass e lëtzebuergesche Bourssenindex vun der Bourse vu Lëtzebuerg. Den Index gouf de 4. Januar 1999 zu Lëtzebuerg agefouert.
Willy Fritsch
De Willy Fritsch, gebuer als Wilhelm Egon Fritz Fritsch de 27. Januar 1901 zu Kattowitz a gestuerwen den 13. Juli 1973 zu Hamburg, war en däitsche Schauspiller.
De Willy Fritsch huet a méi wéi 120 Filmer eng Roll gespillt.
Melusina Mater
D'Skulptur
Fir de Projet vun der Melusina Mater huet d'Kënschtlerin sech op Wonsch vun der Direktioun vum CHL un enger anerer Statu inspiréiert. Et handelt sech dobäi ëm eng gëlle Melusina mat Flilleken, déi 2015 um Daach vun der Academia Belgica zu Roum am Kader vun der Lëtzebuergescher Presidentschaft vum EU-Conseil installéiert gouf.
Willy Fritsch
Hien ass de Papp vum Schauspiller Thomas Fritsch.
Melusina Mater
D'Skulptur
Den CHL huet d'Skulptur finanzéiert, well am Budget fir de Bau vun der neier Maternité e gewëssen Deel fir e Konschtwierk virgesi war. D'Skulptur gouf den 12. Juli 2020, kuerz virum 5. Anniversaire vum neie Maternitésgebai de 15. August 2020, ageweit.
KAA Gent (Foussballveräin)
De KAA Gent, mam offiziellen Numm Koninklijke Atletiek Associatie Gent, zu Lëtzebuerg besser als La Gantoise bekannt, ass eng Foussballekipp vu Gent aus der ieweschter belscher Divisioun, der Jupiler Pro League.
De Foussballveräin spillt seng Heemmatcher an der Ghelamco Arena.
Klima-Bündnis Lëtzebuerg
D'Klima-Bündnis Lëtzebuerg ass am Joer 1995 vu verschidde Gemengen zu Lëtzebuerg zesumme mat den Netregierungsorganisatiounen Action solidarité tiers monde (ASTM) a Mouvement écologique (Mouveco) gegrënnt ginn. Zesumme mat de Membergemenge sinn d'ASTM an de Mouveco responsabel fir d'Koordinatioun vum Klima-Bündnis Lëtzebuerg. Wärend d'ASTM sech virun allem mam Nord/Süd-Thema beschäftegt an de Membergemenge pedagogesch Aktivitéite fir Kanner, Jugendlecher an Erwuessener ubitt, schafft de Mouveco virun allem un Ëmweltproblemer, wéi z. B. CO2-Reduktiounsprojeten an de Gemengen.
Hotel International (Stad Lëtzebuerg)
Den Hotel International oder och einfach „Inter“ genannt, ass en Hotel vis-à-vis vun der Gare an der Stad Lëtzebuerg, op den Nummeren 20-22 vun der Garer Plaz.
Klima-Bündnis Lëtzebuerg
Aktuell si 40 Lëtzebuerger Gemengen (Stand Dezember 2022) Member. Fir déi gesaten Ziler z'erreechen, ginn Erfarungen ausgetosch, Virschléi fir Initiative gemaach, gemeinsam Aktiounen duerchgefouert a Sensibiliséierungscampagnen an de Schoulen a Jugendhaiser ugebueden. Donieft wierkt d'Klima-Bündnis Lëtzebuerg och als Spriecher fir d'Gemengen a Saache Klima-, Entwécklungs- an Energiepolitik op nationalem an europäeschem Niveau. Och wann all Gemeng autonom handelt, profitéiert se vun den Erfarungen an Initiative vun deenen anere Memberen zu Lëtzebuerg an an Europa souwéi vun de Partnerorganisatiounen ASTM a Mouveco.
Hotel International (Stad Lëtzebuerg)
Historesches
Den Hotel ass 1904 vun der Famill Schimberg-Rennel gegrënnt ginn.
Klima-Bündnis Lëtzebuerg
Klima-Bündnis Lëtzebuerg ass ee vun de 4 Partnere vum Klimapakt Lëtzebuerg an ënnerstëtzt an där Funktioun all Gemeng déi Member ass.
D'Aarbecht vum Klima-Bündnis Lëtzebuerg gëtt vun de Lëtzebuerger Ministere fir Entwécklungszesummenaarbecht an humanitär Ugeleeënheeten an deem fir Ëmwelt, Klima an nohalteg Entwécklung ënnerstëtzt.
D'Klima-Bündnis Lëtzebuerg huet 2020 seng 25 Joer zu Lëtzebuerg gefeiert.
Internationalen Aspekt
Klima-Bündnis Lëtzebuerg ass Member vun der Climate Alliance mat Sëtz zu Frankfurt. An deem Kontext ass déi järlech Konferenz CAIC Climate Alliance International Conference am September 2022 zu Hesper ofgehale ginn.
Hotel International (Stad Lëtzebuerg)
Gebai
No de Pläng vum Camille Blanc gouf den Hotel 1947 vergréissert; et goufen dunn 30 Zëmmeren op véier Stäck an e Restaurant mat 50 Plazen.
D'Gebai gouf 1960 nees ofgrappt fir op Basis vu Pläng vum Pierre Reuter als Hotel mat 60 Zëmmeren nei gebaut ze ginn.
Uganks vun den 1990er Joren huet déi nei Proprietairin Pia Kottmann den Hotel renovéiert fir en un déi neist Secherheetsbestëmmungen unzepassen. 2004 huet d'Gebai du vum Architekt Romain Hoffmann eng gliese Fassad kritt.
Den Hotel huet hautesdaags (2015) ronn 70 Zëmmeren an e Restaurant „Am Inter“ um Rez-de-chaussée.
NGC 3021
Den NGC 3021 ass eng Spiralgalaxis am Stärebild Leo Minor. D'Galaxis gouf de 7. Dezember 1785 vum Wilhelm Herschel entdeckt.
Schmidt-Plack
Eng Schmidt-Plack, genannt nom Bernhard Schmidt, ass eng Korrekturlëns, déi am viischten Tubusenn vun engem Schmidt-Teleskop, engem Schmidt-Cassegrain- oder Schmidt-Newton-Teleskop agebaut ass.
Si kompenséiert d'sphäresch Aberratioun vum sphäreschen Haaptspigel. Dee gëtt gebraucht, well dem Schmidt säi Blendenarrangement, fir eng Koma z'evitéieren, d'Objeten déi net op der optescher Achs sinn verzerrt ofbilt, an doduerch nëmme mam Asasz vu sou engem Spigel funktionéiert. Den asphäresche Schlëff vun där Lëns erlaabt d'Fabrikatioun vu bal komafräien Optike bei gläichzäiteg groussem Gesiichtsfeld.
Ida Corr
Biographie
D'Ida Corr huet 2004 d'Lidd U Make Me Wanna erausbruecht, mat deem s'an Dänemark erfollegräich war. 2007 huet si, zesumme mam hollännesche DJ Fedde Le Grand, eng Single mam Titel Let Me Think About It opgeholl woumat déi zwee déi éischt Plaz an den US Billboard Hot Dance Play an UK Dance Charts erreecht hunn, an och an deenen aneren europäesche Länner an d'Top 20 geklomme sinn.
Den 31. August 2009 ass a Skandinavien de 4. Album Under The Sun erauskomm.
Prisong Ueschterhaff
De Prisong Uerschterhaff (offiziell Centre pénitentiaire d'Uerschterhaff ) ass e Prisong an der Gemeng Suessem. E läit um Lieu-dit Uerschterhaff, an der Gewan tëschent Suessem an Zolwer, am WSW vum Ueschterhaff, op enger Fläch vun 8,6 Hektar.
E gouf tëscht 2018 an 2021 gebaut an den 30. November 2022 ageweit.
Et ass e Prisong fir Männer, déi an Untersuchungshaft sëtzen an op hire Prozess waarden. Ier en opgoung, goufen déi am Prisong vu Schraasseg, zesumme mat de Leit am Strofvollzuch, ënnerbruecht. Bis zu 400 Prisonéier sollen dran ënnerbruecht kënne ginn. Vum 5. Januar 2023 un, bis an d'Fréijoer, ginn nei Untersuchungsprisonéier dohi bruecht, an déi vu Schraasseg no an no geplënnert.
E besteet aus véier Prisongsgebaier mat allkéiers dräi Fligelen mat jee dräi Stäck. Donieft gëtt et ë. a. eng Sportshal, e Sportsterrain, en Ausbildungszentrum fir Giischtercher an e Verwaltungsgebai. Ronderëm ass eng sechs Meter héich Bëtongsmauer, mat vir- an hannendru pickegem Drot. Widder der Prisongsmauer ass e Policegebai ugebaut, fir déi Unitéit, déi d'Prisonéier transportéiere soll. D'Gebai ass fir 60 Agenten an 20 Gefierer ausgeluecht.
Am Ganze solle bis zu 328 Leit am Prisong schaffen, dovun 221 Giischtercher. Fir de Bau waren 155.650.000 Euro virgesinn. D'Gesetz dozou gouf den 19. Juni 2014 an der Chamber gestëmmt an ass de 24. Juli 2014 a Kraaft getrueden.
Am Mee 2020 gouf de Jeff Schmit, op den 1. Juni 2020, zum Direkter vum Prisong ernannt.
Teyssières
Teyssières ass eng franséisch Gemeng am Departement Drôme an der Regioun Auvergne-Rhône-Alpes.
Ana Soklič
D'Ana Soklič, gebuer den 10. Abrëll 1984 zu Bohinj, ass eng sloweenesch Sängerin a Lidderschreiwerin. Si huet Slowenien beim Eurovision Song Contest 2021 zu Rotterdam an Holland mam Lidd Amen vertrueden. D'Soklič ass an der éischter Halleffinall opgetrueden an huet et net bis an d'Finall gepackt.
Nationalstrooss 18A
D'Nationalstrooss 18A oder N18A, ass eng Nationalstrooss am Kanton Klierf zu Maarnech an der Gemeng Klierf.
Et ass eng Verbindungsstrooss tëscht der N18 an der N7.
NGC 4144
Den NGC 4144 ass eng Spiralgalaxis am Stärebild Ursa Major. D'Galaxis gouf am Joer 1788 vum Astronom Wilhelm Herschel mat engem 18,7 Zoll-Spigelteleskop entdeckt.
You Only Live Twice
You Only Live Twice ass e brittesche Film vum Regisseur Lewis Gilbert aus dem Joer 1967.
Ëm wat geet et am Film?
Raumschëffer vun den USA a vun der Sowjetunioun mat hirer Besatzung gi vun engem onbekannte Raumschëff entfouert. De brittesche Geheimdéngscht stellt fest datt dat onbekannt Raumschëff a Japan lant. Den James Bond soll erausfanne wien hanner der Sach stécht...
Triny Peller
D'Triny Peller, gebuer Triny Bichler zu Lëtzebuerg a gestuerwen den 22. Dezember 2011 zu Mission Viejo, Kalifornien war eng lëtzebuergesch Zauberkëntschlerin. 1947 huet si den Albert Peller vu Pittsburgh bestuet. Si hate sech zu Heidelberg kennegeléiert, wou den Albert als Zaldot stationéiert war.
Si hu bei Los Angeles gelieft a waren an der Zauberszen aktiv. 1963 huet si de Chavez Course in Magic gemaach. Mat der Hëllef vum Channing Pollock hu si an hire Mann eng Büneshow opgebaut mat där si fir Joren opgetruede sinn.
Den Albert an Triny Peller waren aktiv a verschiddenen Zauberveräiner (zum Beispill S.A.M. an I.B.M.) an hu reegelméisseg Zauberkonferenze besicht, wéi den Desert Seminar zu Las Vegas. Si ware gutt Frënn vu berüümten Zauberer wéi Siegfried a Roy an Harry Blackstone.
Den Albert Peller ass 1989 gestuerwen an d'Triny huet seng Ierfschaft op verschidden Aart a Weis der Zauberei zoukommen gelooss. Si war dacks am Magic Castle zu Los Angeles an huet den Albert Peller Theater do finanzéiert. Si huet och en Albert Peller Hospital Fund an d'Liewen geruff, deen aarmen Zauberer soll ënner d'Äerm gräife wa se krank an al ginn. Dem Albert seng Kollektioun un Zauberliteratur ass eng Bibliothéik ginn. D'Triny war bekannt fir hir Ënnerstëtzung vun der Zauberei a ganz Südkalifornien.
Si huet hir lescht Joren an engem Altersheem zu Mission Viejo verbruecht, wou si verscheet ass.
Félix Hülsemann
De Félix Marie Aloyse Hülsemann, gebuer de 26. Mee 1915 zu Lëtzebuerg, an och do gestuerwen den 28. August 2012, war e lëtzebuergesche Moler. Hien huet vun 1934 bis 1936 op der Akademie der bildenden Künste zu Wien studéiert, a vun 1936 bis 1938 op der École nationale supérieure des beaux-arts zu Paräis. 1939 huet hie säin Exame gepackt fir Zeecheprofesser zu Lëtzebuerg ze ginn, a war duerno Zeecheprofesser am Meedercherslycée, am Jongelycée, an am Lycée Michel Rodange.
De Félix Hülsemann ass de Papp vum Sylvie Hülsemann.
Fantômas (Film 1947)
Fantômas ass e franséische Film vum Jean Sacha aus dem Joer 1947 no engem Roman vum Marcel Allain.
Ëm wat geet et am Film?
Nodeems de Fantômas länger Zäit verschwonne war, daucht hien erëm op fir d'Bestietnes vu senger Duechter Hélène mam Journalist Fandor ze verhënneren. Hie stellt och en Ultimatum a fuerdert Gold am Wäert eng Milliard Frange soss géifen eng Millioun Paräisser stierwen. De Fandor an den Inspekter Juve versichen de Fantômas ze fannen…
Robert Sabatier
Biographie
De Robert Sabatier huet seng Kandheet um zu Paräis Montmartre, dunn am Quartier vum Canal Saint-Martin verbruecht, an déi an der Serie "Roman d'Olivier" erzielt, wouvun Les Allumettes suédoises dee bekanntsten ass an iwwer 3 Millioune Mol verkaf gouf. Aner Romaner aus där Serie sinn Olivier 1940 a les Trompettes Guerrières.
1950 huet de Robert Sabatier bei de Presses Universitaires de France. geschafft. Duerno gouf e literareschen Direkter vun den Éditions Albin Michel. 1971 gouf en an d'Académie Goncourt gewielt, méi spéit och an d'Académie Mallarmé.
De Robert Sabatier huet eng Geschicht vun der franséischer Poesie an 9 Bänn geschriwwen.
Hie gouf notament ausgezeechent mam Prix Artaud, dem Grand prix de poésie de l'Académie française an dem Prix Goncourt.
Drorakéit
Eng Drorakéit ass eng Rakéit, déi fir den Transport vu Mënschen oder Notzlaaschten an eng Ëmlafbunn déngt a sou e System fir de Betrib vun der Raumfaart ass. D'Notzlaascht ass bal ëmmer ënner enger Notzlaaschtverkleedung verstoppt, déi dës vir a wärend de Starte viru baussenzegen Aflëss schützt.
Verbreedung
Mat Drorakéite wéi der amerikanescher Atlas, Titan, Saturn, souwéi der sowjetescher Wostok, Woschod, Sojus an der chineesescher Langer Marsch 2E goufen a ginn och Mënschen an de Weltraum geschéckt. Och de bemannten amerikanesche Space Shuttle gëllt als eng Drorakéit, well si als Transportmëttel vu Mënschen a Laaschten an de Weltraum gedéngt huet.
Déi bekanntst europäesch Drorakéit ass d'Ariane an der aktueller Ausbaustuf Ariane 5. Si gehéieren zu de wéinege Rakéitentyppen déi eng Duebelstartvirriichtung hunn a fir de Start vun zwou grousse Notzlaaschten u Bord vun enger Rakéit ausgeluecht sinn.
Iwwersiicht vun haitegen Drorakéiten
Dës Tabell weist déi aktuell fir staatlech a kommerziell Notzlaaschte benotzbar Drorakéiten, souwéi Rakéiten, déi mat ausreechender Sécherheet an noer Zukunft hir Éischtflich maachen an deelweis scho gebucht Starten hunn.
<references group="F" />
Statistik
2011 si 84 Drorakéite gestart, dovu waren der 78 (93 %) erfollegräich. De Start vun der russescher Raumsond Fobos-Grunt gëtt dobäi als erfollegräich gezielt, well d'Drorakéit feelerlos geschafft hat, och wann d'Sond net op de Wee zum Mars bruecht gouf. Zwou weider Raumsonde ware Mars Science Laboratory a GRAIL. Siwe Starten hu bemannt Raumschëffer an de Raum bruecht. D'Starten hu sech op follgend d'Länner, Drorakéiten a Startplaze verdeelt:
Eeweerakéit
Als Ewechwerfrakéit oder Eeweerakéit bezeechent een all d'Typpe vu Rakéiten, déi nëmmen eemol gestart kënne ginn. Dat sinn haut bal all Drorakéiten. All gebraucht Rakéitestufe ginn nom Ausbrennen ofgetrennt a falen zeréck op d'Äerd oder verglousen an der Atmosphär. Uewerstufe bleiwen dacks méi laang als Weltraumschrott am Äerdorbit.
Ausname si virun allem déi vum Berthold Seliger Ufanks der 1960er Joren entwéckelt Héichtefuerschungsrakéiten, d'Energija, deenen hir Boostere fir e puer Starte gebraucht konnte ginn, an de Space Shuttle mat senge Feststoffboosteren. Allerdéngs geet bei deene Leschten ëmmer de baussenzegen Tank verluer.
De Recycling vun den ënneschte Rakéitestufe wier technesch realiséierbar, mä gëtt kaum praktizéiert, well d'Sécherstellung an déi uschléissend Inspektioun an d'Nokucke vun der Stuf dacks méi kascht, wéi d'Hierstelle vun enger neier Stuf. Weiderhi misst eng recyclabel Stuf mat spezielle Landesystemer, wéi beispillsweis Fallschiermer, versi ginn.
Literatur
Porta raketo
NGC 4152
Den NGC 4152 ass eng Spiralgalaxis am Stärebild Coma Berenices. D'Galaxis gouf 1784 vum Astronom Wilhelm Herschel mat sengem 18,7 Zoll-Spigelteleskop entdeckt.
Michael Voss (Handballspiller)
De Michael Voss ass e lëtzebuergeschen Handballspiller.
1983 war de Voss fir d'éischt am Kader vun der lëtzebuergescher Härenhandballnationalekipp. Hien huet siwemol an der Nationalekipp gespillt, an dobäi 4 Goler geschoss.
Brett James Gladman
De Brett James Gladman, gebuer den 19. Abrëll 1966 zu Wetaskiwin am Alberta ass Professer fir Physik an Astronomie op der Universitéit vu British Columbia zu Vancouver, Kanada.
De Gladman huet 18 liichtschwaach Asteroiden an eisem Sonnesystem entdeckt oder matendeckt.
Weider ass hien och Entdecker oder Matentdecker vu ville Mounde vun de Riseplanéite Jupiter, Saturn, Uranus an Neptun:
Joseph Offenbach
De Joseph Offenbach, gebuer als Joseph Ziegler den 28. Dezember 1904 zu Offenbach am Main a gestuerwen de 15. Oktober 1971 zu Darmstadt, war en däitsche Schauspiller.
Hie war an iwwer 130 Kinos- an TV-Filmer ze gesinn.
Félix Heck
Den Alexis Félix Victor Heck, gebuer den 31. Juli 1874 zu Dikrech a gestuerwen ?..., war e lëtzebuergeschen Industriellen.
Hie war de Fils vum Alexis Heck.
Hien hat d'Iddi fir de Bau vum éische Vëlodrom zu Lëtzebuerg, deen hien och realiséiert huet an deen de 15. Juli 1894 zu Dikrech ageweit gouf. ,
Am Juli 1895 huet de Vëlosclub 'Rapid Club de Bruxelles' d'Vëloscourse 'Namur - Diekirch' organiséiert déi am Vëlodrom zu Dikrech ukoum.
1896 hat de Félix Heck zu Dikrech eng Fabrick fir Likören. ,
Tëscht 1909 an 1914 huet de Félix Heck zu Etterbeek (Bréissel) op der Adress Chaussée Saint-Pierre n°211-213 eng Autosfabrick gehat. Hien huet seng Autoen ënner der Mark F.I.F. verkaaft. , ,
Administration des chemins de fer
D'Administration des chemins de fer (kuerz ACF), op Lëtzebuergesch Verwaltung vun den Eisebunnen oder Eisebunnsverwaltung, ass eng Verwaltung vum Lëtzebuerger Staat, déi deem Ministère ënnersteet deen och fir d'Organisatioun vum Eisebunnsverkéier zu Lëtzebuerg zoustänneg ass. Am Ament (2021) ass dat de Ministère fir Mobilitéit an ëffentlech Aarbechten (MMTP).
Se gouf duerch e Gesetz vum 22. Juli 2009 gegrënnt.
Aufgaben
D'ACF huet follgend Aufgaben:
Luke Perry
Hie war virun allem fir seng Roll als Dylan McKay an der Tëleesserie Beverly Hills, 90210 (1990 bis 1995 an 1998 bis 2000) bekannt.
Diamonds Are Forever
Diamonds Are Forever ass e brittesche Film vum Regisseur Guy Hamilton aus dem Joer 1971.
Identitéitskaart
Eng Identitéitskaart ass en offiziellt Dokument dat enger physescher Persoun erlaabt hir Identitéit ze beweisen.
Op enger Identitéitskaart ass gewéinlech ë. a. eng Foto, den Numm, de Gebuertsdatum an d'Gebuertsplaz, d'Nationalitéit, de Validitéitsdatum an d'Ënnerschrëft vum Titulaire ze fannen.
Kuckt och
Lëtzebuergesch Carte d'identité
2014 AA
Den 2014 AA ass e klengen Asteroid (2 bis 3 m Duerchmiesser), deen den 1. Januar 2014 am Kader vum Catalina Sky Survey vum Richard Kowalski entdeckt gouf. No der Meldung beim Minor Planet Center huet sech bei der Berechnung vun de Bunnparameteren erausgestallt, datt den Asteroid warscheinlech an de fréie Mueresstonne vum 2. Januar iwwer dem Atlantik an d'Äerdatmosphär antriede géif.
Dat war eréischt déi zweet Kéier, nom 2008 TC3, datt en Himmelskierper eréischt kuerz viru senger Kollisioun mat der Äerd entdeckt gouf. De klengen Asteroid dierft wéinst senger minimer Gréisst bal komplett vergloust sinn. Den Infraschall vum Evenement konnt vun dräi Statiounen opgezeechent ginn. Aus den Daten huet de Peter Brown vun der University of Western Ontario den Atmosphärenantrëtt bei ongeféier 40° West an 12° Nord ermëttelt, wat iwwer dem Atlantik ronn 1500 Kilometer ëstlech vu Cayenne ass.
Étoile de Bessèges 2014
D'Kompetitioun gouf vum Schwed Tobias Ludvigsson gewonnen deen och de Contre-la-montre vun der fënnefter Etapp gewonnen hat. Hanner him koumen de Fransous Jérôme Coppel a säin däitsche Koequipier John Degenkolb, , , , ,.
De Ludvigsson war och de beschte jonke Coureur, den Degenkolb huet d'Punkteklassement gewonnen a Giant-Shimano war déi bescht Ekipp. De Fransous Clément Koretzky konnt sech de Biergpräis ënner den Nol rappen.
Winged Skull
Winged Skull oder Winged Skull Records war e Lëtzebuerger Museklabel deen am Joer 2000 vum Giordano Bruno a vum Damiano Nigro als Punkkollektiv gegrënnt gouf. Den éischte Concert gouf de 5. Februar 2000 gespillt. Zwee Joer méi spéit ass aus dem Kollektiv e richtege Label ginn, deen d'Zil hat jonk Kënschtler ze produzéieren an ze promouvéieren. Winged Skull huet iwwer 40 Produktiounen aus Lëtzebuerg an Europa verëffentlecht, vun deene bis 2011 iwwer 15.000 physesch Kopien an Dausende vu legalen Downloade verkaaft goufen. En anere Volet vun der Aarbecht vum Label war et, de Gruppen ze hëllefe Concertstouren ze buchen a Promotiounsmaterial auszeschaffen.
Grandgenet
Grandgenet ass de Familljennumm vun ë. a. follgende Persounen:
Winged Skull
Den europäesche Labelcode vu Winged Skull ass LC 06260.
Den Numm bedeit op Englesch "Doudekapp mat Flilleken". De Labellogo ass en Doudekapp iwwer zwee Bee mat Flilleken op Héicht vun den Hëften, riets donieft steet den Numm vum Label.
Zuzana Čaputová
D'Zuzana Čaputová, gebuer den 21. Juni 1973 als Zuzana Strapáková zu Bratislava, ass eng slowakesch Juristin a Politikerin. Den 30. Mäerz 2019 gouf si zur Presidentin vun der Slowakescher Republik gewielt an de 15. Juni 2019 vereedegt.
Si huet op der Comenius-Universitéit Bratislava Droit studéiert. Dono huet si an der Administratioun vun der Stad Pezinok geschafft a méi spéit an ONGen am Ëmweltberäich. Fir hiren Asaz géint en illegalen Dreckstipp krut si 2016 de Goldman Environmental Prize.
als Politikerin
Am Dezember 2017 gouf si Member vun der nei gegrënnter sozialliberaler Partei Progresívne Slovensko ("Progressiv Slowakei"). Am Januar 2018 gouf si Vizepresidentin dovun.